tomron87/hebrew-wikipedia-sentences-corpus huggingface dataset:
הוביל בסופו של דבר להטרדה ואיומים אישיים נגד אסלין בפורומים הקהילתיים של האתר ואף ניסיון פריצה לחשבון הבנק שלה.
בתגובה, ג'ונה וילנד, חברה בהפקת Weiland, פרסמה הצהרה בה היא מתנצלת על התקרית, גינתה את האופן שבו חלק מחברי הקהילה הגיבו, וקבעה חוקים חדשים להתנהלות בפורומים.
Comet-ME (קיצור של Community Energy & Technology in the Middle East; בתרגום חופשי: אנרגיה וטכנולוגיה קהילתיות במזרח התיכון) הוא ארגון ישראלי-פלסטיני המספק שירותים בסיסיים של אנרגיה ומים נקיים ליישובים לא מוכרים בשטחי C.
האספקה מתבצעת בשיטות בנות קיימא מבחינה סביבתית וחברתית.
לדברי אנשי הארגון, הם "מסייעים להעצמה חברתית וכלכלית של כמה מהיישובים העניים והשוליים ביותר בשטחי הכיבוש הישראלי".
הארגון מספק שירותי אנרגיה בסיסיים ל-125 יישובים ו-1,900 משקי בית, הכוללים כמעט 10,000 איש.
הארגון פועל בשיטת אינטגרציה אנכית.
הארגון החל בתור יוזמה התנדבותית בשנת 2006, אז החלו התקנות ראשונות.
בספטמבר 2009 נרשם הארגון כעמותה.
בשנת 2013 החל הארגון לספק פתרונות שאיבת וסינון מים ליישובים.
"Coming Home" הוא סינגל של ההרכב המוזיקלי האמריקאי דידי – דירטי מאני, בשיתוף פעולה עם הזמרת האמריקאית סקיילר גריי.
השיר מופיע כסינגל הרביעי של אלבום האולפן הראשון של הלהקה, Last Train to Paris.
השיר יצא ב-21 בנובמבר 2010 בהוצאת חברות התקליטים באד בוי רקורדס ואינטרסקופ רקורדס.
השיר נכתב על ידי ג'יי קול, ג'יי-זי, אלכס דה קיד וסקיילר גריי, והופק על ידי אלכס דה קיד וג'יי-זי.
נכון לאוגוסט 2023, השיר הושמע למעלה מ-344 מיליון פעמים ביוטיוב, ולמעלה מ-294 מיליון פעמים בספוטיפיי.
אזורתוארמכירותאוסטרליה (ARIA)5× פלטינה350,000דנמרק (IFPI Danmark)זהב45,000גרמניה (BVMI)פלטינה300,000ניו זילנד (RMNZ)זהב7,500שווייץ (IFPI Switzerland)פלטינה30,000הממלכה המאוחדת (BPI)פלטינה600,000ארצות הברית (RIAA)2× פלטינה2,000,000
במרוצת השנים, הוקלט "Coming Home" בידי עשרות מוזיקאים ביניהם:
גרסתם של תמיר גרינברג ושירי מימון שהוקלטה למען הישראלים שנחטפו בידי חמאס.
הגרסה הופצה כסינגל עם עטיפה נלווית.
ב-1 בנובמבר 2023 הועלה הווידאו קליפ הרשמי של "Coming Home" לערוץ היוטיוב של עיריית ירושלים.
ב-2 בנובמבר, הועלה גם לערוץ היוטיוב הרשמי של StandWithUs.
גרסתם של השניים דורגה במקום ה-17 במצעד של מדיה פורסט.
Coming Up הוא אלבום האולפן השלישי של להקת הרוק הבריטית, סווייד.
האלבום יצא ב־2 בספטמבר 1996 על ידי חברת Nude Records.
זהו האלבום הראשון של הלהקה שהוקלט לאחר עזיבת הגיטריסט ברנרד באטלר, והוא הראשון בהשתתפות ריצ'רד אוקס (גיטרה) וניל קודלינג (קלידים).
לאחר האווירה האפלה והאמנותית של Dog Man Star, האלבום שהוציאה הלהקה ב־1995, שאפו חבריה ליצור תקליט קליט, פופולרי ונגיש יותר.
הסולן ברט אנדרסון הצהיר כי רצה לעשות תקליט שכולו "ממתק צבעוני".
חברי הלהקה החדשים, אוקס וקודלינג, תרמו לעיצוב סאונד קליט, בוהק וישיר יותר, עם השפעות גלאם-פופ מובהקות.
האלבום זכה להצלחה מסחרית וביקורתית נרחבת.
הוא הגיע למקום הראשון במצעד האלבומים הבריטי והניב חמישה סינגלים שהגיעו לעשירייה הראשונה בבריטניה – הישג נדיר לאלבום רוק באותה תקופה.
"Trash" – הסינגל המצליח ביותר של הלהקה, המהווה את הצהרת הכוונות הפופית של האלבום, הושמע רבות בגלגלצ ובתחנות נוספות בישראל
"Beautiful Ones" – שיר אנרגטי שהפך ללהיט מיידי, גם בישראל
"Lazy", "Filmstar" ו־"Saturday Night" – סינגלים נוספים מהאלבום שהגיעו לעשירייה הראשונה במצעד הבריטי.
מאט אוסמן – גיטרה בס
ניל קודלינג – קלידים, שירה
המבקרים שיבחו את היכולת של הלהקה לחדש את עצמה לאחר עזיבתו של באטלר, ואת הנגישות הפופית של האלבום מבלי לוותר על ייחודה הסגנוני.
מגזינים כמו NME ו־Q דירגו את האלבום בין הטובים של 1996. הוא נחשב עד היום לאלבום Suede הפופולרי ביותר.
לעומת זאת, כמה מעריצים מתקופת שני האלבומים הראשונים התלוננו על הפופיות וקליטות היתר של השירים.
"Comme toi" (בעברית: "כמוךְ") הוא שיר מאת הזמר-יוצר היהודי-צרפתי ז'אן-ז'אק גולדמן, שיצא לאור בשנת 1982 כרצועה השנייה באלבומו השני "Jean-Jacques Goldman (Minoritaire)".
השיר הוא מחווה נוגעת ללב לילדים שנהרגו בשואה.
הסינגל זכה באלבום זהב בשנת 1983 לאחר שנמכרו ממנו יותר מ-500,000 עותקים.
האלבום עצמו מכר כ-900,000 עותקים וזכה בפלטינה משולשת בשנת 2001.
השיר נכתב בהשראת תמונה של ילדה צעירה כבת שמונה, שראה גולדמן באלבום המשפחה של אמו, רות אמברון, ניצולת שואה ילידת גרמניה.
בשיר מתאר גולדמן את חייה של ילדה בשם שרה שחיה בתקופת השואה, נהנית לשמוע מוזיקה, לקרוא בספרים לשחק בבובות ואפילו מאוהבת באחד הילדים, אולם בשונה מילדים שחיים בזמנים ובמקומות אחרים, שרה לא תוכל לממש את חלומותיה ומוצאת את מותה בזמן השואה בידי הנאצים.
בשיר נמנע גולדמן להשתמש במילים "מלחמה", "נאצים" או "יהודי" ומתמקד בטרגדיה האנושית של השואה מבלי להשתמש במילים מפורשות.
להקת מוזיקת העולם הצרפתית אלבינה בליווי הזמרת הישראלית אישתאר הוציאו גרסה לשיר בשנת 1999.
ב-2003 הזמרת הלבנונית גרייס דיב שיתפה פעולה עם גולדמן והוציאה גרסה לשיר המשלבת צרפתית וערבית שבעקבותיה זכתה לפרסום בינלאומי.
הזמרת-שחקנית אמל בנט הקליטה גרסת כיסוי לשיר מתוך אלבום מחווה לשירי גולדמן "Génération Goldman" שיצא בשנת 2012.
הזמרת הקנדית-בלגית לארה פביאן שרה את השיר בהופעה חיה בפריז ב-2013.
למנגינת השיר נכתבו מילים בעברית בידי שמרית אור, ששינתה אותו משיר לזכרון השואה לשיר אהבה רומנטי.
השיר הוקלט על ידי דורון מזר ב-1988 באלבום "יש לי ים תיכון".
באביב 1983 הקליט גולדמן גרסה בספרדית בעיבודו של ב.
פרנסס בשם "Como tu", שיצאה לאור על גבי תקליט 45 סל"ד.
השיר לא זכה להצלחה גדולה למרות הכיתוב על חזית העטיפה: "Nro.
1 en Francia", שפירושו "מספר 1 בצרפת".
ב-1997 הקליט הזמר בארט הרמן גרסה בהולנדית בשם "Zoals jij" ("כמוך") שמשמרת את רוח השיר המקורי.
בגרסה ההולנדית שם הילדה הוא מריאנה והיא אוהבת ילד בשם דינו איתו אולי תתחתן בעתיד במונקו (בגרסת המקור הצרפתית, שם הילדה הוא שרה והיא חושבת להינשא לילד בשם ג'רמי בוורשה).
Common Gateway Interface (ראשי התיבות CGI) הוא ממשק בין שרת אתר אינטרנט לתוכנה הרצה על מחשב מסוף, שתפקידה ליצור או לטפל במידע דינמי תוך שימוש במשאבים של מחשב השרת.
אופן הפעולה של תוכנה העושה שימוש ב־CGI הוא כדלקמן: עבור כל בקשה מצד הלקוח (לדוגמה דפדפן), מפעיל השרת עותק של התוכנית המתאימה ומעביר לה את הפרמטרים של הבקשה דרך משתני סביבה או דרך הקלט הסטנדרטי (במקרה של בקשות HTTP מסוג POST).
תוכנית ה־CGI יוצרת דף HTML או קובץ מסוג אחר (כמו למשל קובץ תמונה במקרה של מונה מבקרים) אשר נשלח למחשב המשתמש כתשובה לבקשת ה־HTTP.
לרוב, נכתבות תוכנות CGI בשפת תסריט, כמו Perl, PHP או ASP בהן המתכנת לא נצרך להדר את התוכנית, תוך שימוש בספרייה מתאימה.
ממשק CGI הוגדר בראשית ימי ה־WWW כדי לאפשר לשרתים אלו לטפל במידע באופן דינאמי.
במשך השנים התפתחה האפשרות להפעיל תוכנות בשפת תסריט כגון PHP או Perl ישירות מתוך תוכנת השרת, וכך בעצם לבטל את הצורך להשתמש ב־CGI, למרות שעדיין יש לה יתרונות מסוימים.
CGI מכונה בעברית בדרך כלל ממשק שער משותף.
Computer-generated Imagery (בראשי תיבות: CGI; בתרגום חופשי: תמונות ביצירת מחשב) הוא שימוש בתוכנות מחשב ליצירת תוכן ויזואלי, תת-תחום של הגרפיקה הממוחשבת.
לפני התפתחות התחום, השימוש במחשב לתוכן ויזואלי היה מוגבל לעיבוד תמונה קיימת והצגת אלמנטים בסיסיים.
השימושים המקובלים של טכנולוגיית CGI הם בעיקר בסרטי קולנוע, תוכניות טלוויזיה, פרסומות, משחקי מחשב ויישומי סימולציה ודפוס אחרים.
במשחקי המחשב נעשה שימוש בעיקר בגרפיקת תלת-ממד בזמן אמת, אם כי טכנולוגיית CGI מצויה גם כן בקטעי מעבר או בסרטוני הפתיחה.
מאז תחילת העשור הראשון של המאה ה-21, עם ההתפתחות בעוצמת המחשוב הזמינה לתעשיית הקולנוע, השימוש בטכנולוגיית ה-CGI הוא נרחב למדי בשל העובדה שלרוב היא זולה יותר וניתנת לשליטה הרבה יותר משימוש בעצמים חיים או בדגמים כדוגמת מיניאטורות ושכירת ניצבים לסצנות הומות אדם.
השימוש ב-CGI הוא יעיל בשל העובדה שיצירת אפקטים קולנועיים כגון להבות, יריות ויצירת דמויות נותנת לאמן ליצור תכנים ללא שימוש בשחקנים בשר ודם, תפאורות יקרות או אביזרים.
האמן יכול ליצור סביבה ודמויות כמעט מאפס ובאמצעות עיצוב ממוחשב.
בדרך כלל, לצורך יצירת אפקטים ממוחשבים נעשה שימוש בתוכנות תלת-ממד שונות כדוגמת 3ds Max, בלנדר, LightWave 3D, Maya ו-Softimage XSI המשמשות את האולפנים השונים.
יישומי סימולציה, בעיקר סימולציות טיסה, עושים שימוש בגרפיקת CGI רחבה המקנה אפשרות להציג עולם ריאליסטי.
השימוש בגרפיקת דו-ממד הראשון נעשה בסרט הקלאסי "עולם המערב" משנת 1973 בכיכובו של יול ברינר, אם כי הופעתה הראשונה של האנימציה התלת-ממדית נראתה בסרט ההמשך "עולם העתיד" משנת 1976, בו הוצגו יד ופנים תלת-ממדיות אנושיות.
הגרפיקה התלת-ממדית לא צדה את עינה של הוליווד אלא רק בשנת 1989, כאשר יצא לאקרנים סרטו של ג'יימס קמרון "מצולות" וזכה בפרס אוסקר בקטגוריית האפקטים המיוחדים.
חברת Industrial Light & Magic יצרה אפקטים ויזואליים מרשימים לאותה תקופה, כאשר הבולט ביניהם היה היצור התת-ימי שהוצג באותו סרט ונוצר באמצעות מחשב ולא יצור אמיתי.
טכנולוגיית CGI הוסיפה להדהים כאשר בשנת 1991 יצא הסרט "שליחות קטלנית 2" ובו נראתה טכנולוגיית המורפינג של המחסל T-1000. גם סרט זה זכה באוסקר בקטגוריית האפקטים.
גרפיקת CGI דו-ממדית צברה תאוצה גם בסרטי אנימציה קלאסית עכשוויים, מה שהעצים את תחושת האיורים שצוירו באופן ידני, כדוגמת סצנת אולם הריקודים בסרט "היפה והחיה".
פריצת הדרך הטכנולוגית הושגה בשנת 1993, כאשר דמויות CGI של דינוזאורים שולבו בסצנות עם בני אדם בסרט "פארק היורה".
הדבר סימן את מעברה של הוליווד מטכנולוגיית סטופ-מושן לטכניקות דיגיטליות.
בשנה שלאחר מכן, אפקטים מיוחדים שימשו לצורך הסרט "פורסט גאמפ", ביניהם הסרה דיגיטלית של רגליו של השחקן גארי סיניז, פיצוץ נפלם, כדור פינג פונג מהיר במיוחד והכנסתו הדיגיטלית של השחקן טום הנקס לתוך מספר אירועים היסטוריים.
בשנת 1993, סדרת הטלוויזיה המדע בדיונית "בבילון 5" הייתה הראשונה שהשתמשה במודלים ובאפקטים ממוחשבים בניגוד לשימוש במיניאטורות ובדגמים כפי שהיה נפוץ עד אותה עת.
בשנת 1995 יצא הסרט קספר שהיה הסרט הראשון שהציג דמות ממוחשבת שמגיבה עם עצמים אמיתיים.
דמויות הנבלים האורק אזוג נעשתה הן בלכידת תנועה (בידי מאנו בנט) והן בטכנולוגיית CGI והנבל הדרקון הענק סמאוג הופיע בטכנולוגיית CGI ב-48 פריימים לשנייה) והסרט "ערי טרף".
בשנת 1999 יצא לאקרנים הסרט מלחמת הכוכבים - פרק 1: אימת הפנטום, שהציג את ג'אר ג'אר בינקס, הדמות הממוחשבת הראשונה שמגיבה לעצמים בסביבה ולבני אדם.
בשנת 2001 יצא לאקרנים הסרט התלת-ממדי פיינל פנטזי שהגדיר מחדש את השימוש בטכנולוגיית CGI, היות שניסה לדמות מראה פוטו-ריאליסטי לדמויות אנוש.
בדומה, הדבר נעשה גם בסרטון הקצר "טיסתה האחרונה של האוסיריס" של מקבץ סרטי האנימציה "The Animatrix", וכן בסרט האנימציה התלת-ממדי "ביאוולף" משנת 2007.
לסרט "סיפורי נרניה: האריה, המכשפה וארון הבגדים" משנת 2005 נוצרה דמותו של אסלן האריה מ-1,851 מכוונים שהוצמדו לראשו של השחקן המגלם אותו (ליאם ניסן), כאשר 742 מתוכם בפנים בלבד לצורך האנשת הדמות בצורה ריאליסטית יותר.
באופן כזה הועתקו תנועות השרירים של השחקן ותורגמו למראה אמיתי יותר של התנועות שביצעה דמות האריה בסרט עצמו.
לאחר מותו של פול ווקר בסרט השביעי בסדרת סרטי מהיר ועצבני, אחיו החליף אותו בעזרת טכנולוגיית CGI ששחזרה את פניו של פול.
בנוסף השחקן אנדי סירקיס גייס אנסמבל שחקנים לסרטו "מוגלי: אגדת הג'ונגל", שצולם כולו באמצעות טכנולוגיית לכידת תנועה וטכנולוגיית CGI שיצרה סביבה ודמויות באמצעות שימוש בגרפיקה ממוחשבת.
כל אלה מעידים על פריצה טכנולוגית והתקדמות המשמעותית בתחום הטמעת טכנולוגיית CGI בתעשיית הקולנוע.
בעשור שבין 1995 ל-2005, התקציב שניתן ליצירת האפקטים הממוחשבים גדל מ-5 מיליון דולר ל-40 מיליון דולר ויותר ממחצית הסרטים השתמשו באפקטים מיוחדים.
בתחילת שנות ה-2000, טכנולוגיית CGI הפכה למובילה שבתחום האפקטים המיושמים בקולנוע.
הטכנולוגיה התקדמה לכדי הוספת ניצבים ואנשי פעלולים וירטואליים (כדוגמת גולום בסרטי שר הטבעות וסופרמן בסרט סופרמן חוזר) וכן הוספה מסיבית של דמויות חיות בסצנות הומות אדם (דוגמת שדות הקרב בסרטי שר הטבעות וההוביט).
Component video היא אחת מהשיטות להעברת אות וידאו אנלוגי.
אות הקומפוננט מכיל בנפרד את אות הבהירות (Y - luminance), ואת אותות הפרשי הצבעים (b-y), (r-y).
בצורתו הבסיסית ביותר כולל האות בנפרד את שלושת צבעי היסוד: אדום, ירוק וכחול (RGB).
לשם כך משתמשים בשלושה כבלים נפרדים, דבר המאפשר להעביר אותות וידאו באיכות גבוהה יותר מאות Composite video.
אות זה נקרא כך מכיוון שהאות מופרד לרכיביו.
שיטה זו משמשת להעברת את אות החוזי (וידאו) בלבד, ללא אות השמע (אודיו).
מכיוון שהאות מורכב מחלקים בסיסיים יותר (צבעי היסוד), עיבודו בשיטה זו מדויק וטוב יותר ומאפשר לבצע כיוונים וכיולים בצורה מדויקת יותר.
לדוגמה, הקטנת שיעור הצבע האדום באות המורכב.
חסרונה העיקרי של שיטה זו היא עצם ההפרדה לשלושה כבלים, כלומר יש לפרוס 3 פריסות זהות (במקום אחת בשיטת Composite), וכן, כל מכשיר כזה דורש 3 מחברים.
שיטה זו רווחת בתחום הווידאו המקצועי.
"Complicated" (בעברית: "מורכב") הוא הסינגל הראשון של אבריל לאבין מתוך אלבום הבכורה שלה, Let Go.
הסינגל הגיע למקום השני במצעד הבילבורד הוט 100 והפך לסינגל הראשון של לאבין אשר הגיע לעשירייה הפותחת במצעד.
בנוסף, הגיע הסינגל למקום השלישי במצעד הסינגלים הבריטי ולמקום הראשון במצעד המוזיקה האוסטרלי ובמקסיקו.
זה הסינגל המצליח מכל הסינגלים שיצאו בשנת 2002.
השיר נכתב על ידי דה מטריקס ועריכה מינורית של לאבין עצמה, והופק על ידי המטריקס.
תוכן השיר מספר על בחורה הנהנית מחברת נער כאשר הם לבד אולם כאשר הם עם אנשים, הוא משנה את התנהגותו כלפיה.
הגרסה הקנדית של הסינגל נמכרה בלמעלה מ-100,000 עותקים בקנדה ובנוסף הגיע למעמד פלטינה וזהב על ידי איגוד תעשיית ההקלטות הקנדי וזכה בפרס "Juno Award for Single of the Year".
השיר התמודד בפרס גראמי בקטגוריה "ביצוע הפופ הווקאלי הטוב ביותר - אישה" ובקטגוריה "שיר השנה".
בעבר נקרא גם NC) הוא בקר ממוחשב אשר מתוכנת לקבל קלט ב-G-code (שפת הוראות סטנדרטית בעולם התיב"מ) ולהניע לפיו כלי עיבוד שבבי, כגון כרסומת, מחרטה ומקדחה, או כלים לעיבוד אחר, כגון כיפוף פחים.
על פי רוב, הכלי הנשלט על ידי בקר ה-CNC משמש לייצור רכיבים בתעשייה באמצעות הסרה בררנית של חומר מגוש חומר גלם (עֻבָּד).
בקר ה-CNC מבצע חישובים ואינטרפולציות כדי להניע את הכלי החשמלי על פי הוראות ה-G-code, כפי שיוצאו מתוכנת התיב"מ, ולייצר את הרכיב.
הפעלת הכלי על ידי מחשב מאפשרת תאום תנועות ופעולות, שקשה או בלתי אפשרי לבצע ידנית, ובכך ליצור בעובָּד צורות מיוחדות: למשל, לחרוט צורת כדור.
מכונות CNC מודרניות נשלטות ישירות ממחשב אישי שבו מותקנת תוכנת תיב"מ ומאפשרות מעבר מתכנון לייצור כמעט ללא שרטוטי נייר כלל.
מכונת CNC היא למעשה סוג של רובוט הניתן לתכנות, ומאפשרת עבודה חוזרת ללא השגחה במשך ימים רצופים תוך בדיקה מתמדת של איכות החלק המיוצר באמצעות חיישני לייזר וחיישנים נוספים.
מכונות חדישות אף מתמודדות עם תקלות כשבירת כַּרְסוֹם ומסוגלות להזעיק את המפעיל ב-SMS ובינתיים לבצע עיבודים אחרים שאינם דורשים את הכרסום השבור.
בקרי CNC בסיסיים תומכים במכונות עיבוד בשלושה צירים: תנועה אופקית מנקודה לנקודה במישור (Y-X), ותנועה אנכית מטה-מעלה (Z).
מכונות משוכללות יותר מאפשרות גם סיבוב של החלק המעובד סביב ציר אחד או שניים (המכונים A ו-B) וכך מאפשרות עיבוד ב-4 או 5 צירים.
ישנן גם מכונות אשר מאפשרות הטיה של ראש הכרסום בזווית במקום סיבוב של החלק המעובד.
הוא הוכרז ב-25 באפריל 2005 והופץ ב-14 בספטמבר 2006. עלילת המשחק מתרחשת בימי מלחמת העולם השנייה, כאשר לשחקן יש אפשרות לפקד הן על צבאות בעלות הברית והן על צבא גרמניה הנאצית.
בשנת 2023 הופץ משחק השלישי בסדרה "Company of Heroes 3".
המשחק מתרחש במהלך מלחמת העולם השנייה, ומתמקד בחזית המערבית במלחמת העולם השנייה, מהפלישה לנורמנדי ועד חיסול שרידי הוורמאכט בקרב פאלז.
במשחק ישנם 3 סוגי משאבים הנחוצים לשחקן על מנת לבנות מבנים ויחידות: כוח אדם (משמש בעיקר לבניית מבנים ויחידות), תחמושת (משמשת להרחבה ובניית שדרוגים ליחידות) ודלק (משמש בעיקר לבניית רכבים ומבנים).
על מנת להשיג דלק ותחמושת צריך השחקן לכבוש טריטוריות ולדאוג שיתקיים רצף טריטוריאלי בינן לבין המפקדה הראשית.
כוח האדם מסופק מתחילת המשחק על ידי המפקדה הראשית וניתן להרחיבו באמצעות כיבוש טריטוריות.
בנוסף על כך, ישנם שני סגנונות משחק: נקודות ניצחון (Victory Points), והשמדה (Annihilation).
במצב תגרה (Skirmish) השחקן יכול לבחור מפה משלל המפות של החזיתות בצרפת ובהולנד.
המפות יכולות להכיל בין אחד לארבע מפקדות בצד אחד, וניתן להחליט על שיטת הניצחון : נקודות ניצחון או השמדה כללית:
נקודות ניצחון (Victory Points) - שני הצדדים מתחילים את המשחק עם אותו מספר נקודות ניצחון (250, 500 או 1000 לפי הגדרות המשחק).
השחקן צריך לכבוש נקודות ניצחון (בדומה לכיבוש טריטוריות דלק ותחמושת).
נקודות הניצחון מצויות במרכז המפה.
כאשר השחקן מאבד נקודות ניצחון, נקודות הניצחון שלו פוחתות וכאשר הן מגיעות ל-0 הוא מפסיד במשחק ולהפך.
השמדה (Annihilation) - על מנת לנצח השחקן צריך להשמיד את כל בנייני היריב.
בכל שלב ישנם שני צדדים, הגרמנים נגד בעלות הברית.בצד של בעלות הברית השחקן יכול לפקד על ארצות הברית או בריטניה.
בצד הגרמני השחקן יכול לבחור בין הוורמאכט לבין הפאנצרגרנדיר.
בחירת סיוע: בנוסף לרכבים וחיילים שאתה מייבא, אתה יכול לקבל סיוע לפי כמות המוניטין שאתה צובר
בתגובה לכיבוש טריטוריות והשמדת אויבים.
לכל צבא יש שלש סוגי סיוע מהם ניתן לבחור אחד.
סיוע-חי"ר: כולל תגבורת חיילי ריינג'רס, תגבורת חי"ר בליווי טנקי M4 שרמן, הפגזה-כבדה בעזרת
תותחי-הוביצר, ייבוא מהיר יותר של חיילים.
כולל מטוס-תצפית, מטח מקלעים של מטוס קרב, מטח רקטות של מטוס תנדרבולט, הצנחת מחלקת-צנחנים, הצנחת תותח-שדה, הצנחת אספקת דלק ותחמושת.
סיוע שריון: כולל תיקוני-שדה, סיוע טנקים מגדוד אחר, ייבוא טנק קאליופ {שרמן משגר רקטות}, ייבוא טנק
סיוע חיל-התותחנים המלכותי: הפגזה בעזרת
תותחי הוביצר, הפגזת מענה על ארטילריית אויב, הפגזה אקראית במפה.
סיוע חיל-ההנדסה המלכותי: בניית עמדות תותחי-שדה, ייבוא טנק נגד בונקרים, ייבוא טנקי צ'רצ'יל, ייבוא מהיר
תשדורות אויב, יירוט בעזרת אולטרה, הפגזה כבדה מאוד בעורף האויב.
בשטח האויב, הנחתת דאון כלי-רכב, שיפור
השגחה על שטח כבוש, מיקוש, מלכוד מבנים, מטח ארטילריה.
דוקטרינת 'בליצקריג' : ייבוא לוחמי-סער {שטרומטרופר}, ייבוא לוחמי-סער בליווי משחית טנקים שטוג סימן 3, ייבוא לוחמי-סער בליווי טנק פנתר.
ייבוא מהיר יותר, הסתערות גרנדירים, לחימת-בזק.
דוקטרינת 'טרור': הפחת רוח–לחימה כללית, הפחת רוח–לחימה משופרת, הפחת רוח–לחימה מרוכזת.
מטח רקטות- 'נבלוורפר', שיגור טיל-שיוט V-1, ייבוא טנק קינג טייגר.
דוקטרינת אדמה חרוכה: מלכוד מבנים, מלכוד נקודות השתלטות.
השגחה על שטח אויב, שיגור פגזים.
סיוע לופטוואפה {חיל-האוויר הגרמני}: ייבוא מהנדסי-שדה, ייבוא צנחנים, הצנחת מוקשים.
פגזי חודר שריון משופרים, משגרי נ"ט פאנצרשרק משופרים, מוקשי נ"ט.
ייבוא משחיתי טנקים פלאקפאנצר 38(t),
בגרסת ההרחבה Company of Heroes Opposing Fronts נוספו שתי מערכות לשחקן-יחיד:
המערכה הראשונה עוסקת בצבא הבריטי שנתקל בהתנגדות רבה של הגרמנים כשהוא מתכוון לשחרר את העיר קאן.
במערכה השנייה השחקן מפקד על דיוויזיית האס.אס התשיעית שתפקידה להדוף את הצנחנים הבריטים מהולנד במסגרת מבצע מרקט גארדן.
שני הצבאות האלה הופיעו לראשונה בגרסה הנוכחית ולכן השחקן יכול להפעיל אותם גם במצב 'תגרה' בנוסף לצבא ארצות הברית והוורמאכט.
גרסת הרחבה נוספת נקראת "Company of Heroes: Tales of Valor", הפעם הקמפיינים מתרכזים בשלושה סיפורים אישיים של גבורה.
ואז הם נאלצים לסגת מפני התקפת שריון, מאוחר יותר הגרמנים מקדמים למקום ארטילריה והצנחנים נאלצים להסתער לתוך שטח האויב ולהשמיד את התעלות ועמדות-הנ"ט והארטילריה.
חבורת הצנחנים שהשמידו כלי-רכב רבים וחיילי אויב שעלו עליהם מספרית זכו בעיטורים גבוהים על חירוף-נפשם.
TIGER-ACE הסיפור השני מכיל שלושה שלבים וגיבורי העלילה שלו הם צוות טנק- טייגר גרמני שהצטיין בהשמדת טנקים סובייטים ונשלח לצרפת כדי לסייע בהתקפה הגרמנית על הכוחות הבריטים.
הטנק שזכה בכינוי "טייגר- אייס"- ובצדק, משמיד שני תריסר של טנקים בריטים בנוסף לכלי-רכב נוספים ומסייר ברחובות העיירה וילר-בוקאז' בחיפוש אחר מטרות, בשלב זה כדי להילחם בקלות ישנה אפשרות –"כוונת"- בעזרתה אתה מכוון באופן אישי על המטרות וכך פוגע ביותר- דיוק.
בסוף השלב הראשון הצוות נאלץ לנטוש את הטנק, וכך בשלב השני משימתך היא לחזור לקווים רגלית תוך כדי איתור מטרות איכות והכוונת הארטילריה אליהם.
בשלב השלישי הצוות חוזר בטנק-טייגר חדש בנוסף לטנק טייגר מסייע, המטרה היא לטהר את העיירה מהאויב כדי לסייע לחיילי הסער להשתלט עליה.
FALEZ POKCET הסיפור השלישי עוסק במפקד גרמני של הוורמאכט שעונה לקריאת מצוקה מהחיילים שלכודים בכיס-פלז'.
הוא מפקד על חיל-המצב בעיר במטרה לחפות על הנסיגה שלהם, על אף שהפיקוד הגרמני שלא מוכן לסייע למאמצי ההגנה.
מצבם של המגנים מחמיר והמפקד ניצב בפני התקפות של הצבא הבריטי וצבא ארצות הברית שמאיימים על הכוחות הנסוגים.
יחסית לרוב משחקי הטקטיקה, COMPANY
OF HEROES שם הרבה יותר דגש על הטקטיקה.
ניתן לראות זאת בטקטיקה בסיסית כמו תפיסת מחסה- בתוך מכתש פגז, או מאחורי גדר
או מכשול אחר (מתי שהשחקן יצביע עם העכבר על מקום כלשהו יופיע סימן ירוק במקרה שהוא מחסה טוב, צהוב אם הוא מחסה יעיל למחצה ואדום במקרה שזהו מחסה מסוכן).
וגם טקטיקה אופרטיבית, כגון 'כיתור', שימנע את העברת המשאבים לידי היריב, כל זה מתאפשר
בנוסף החיילים אינם מיובאים כיחידים אלה כמחלקות, וכך כשמחלקה סופגת אבדות ומתכווצת השחקן יכול להחליט על נסיגה ולתגבר את המחלקה בבסיס.
המשחק מתחשב גם בפחד של החיילים ולכן במצב שהחיילים היו תחת אש-מקלע או הפגזה, הם יכנסו להלם זמני.
בנוסף החיילים עצמם נלחמים ומשנים תנוחות בהתאם למיקומם בכוונה להשיג יותר מחסה ומצד שני להשיג שדה-ראייה נוח.
הגרפיקה של המשחק גם היא יוצאת דופן בהשוואה לרוב משחקי הטקטיקה הקודמים, בגרפיקה המקסימלית של המשחק מופיע כל כפתור וקמט על מדי החיילים (דבר שמשום מה לא קיים בגרסה השנייה של המשחק), וכך למרות שהגרפיקה פשוטה יחסית אך המחשב צריך לחשב את כל המפה- המשחק שוקל בסביבות 6 GB.
קפטן מקיי - קפטן בארמייה הראשונה של צבא ארצות הברית, משתתף בנחיתה בחוף- 'אומהה', וברוב הקרבות שניהל החי"ר בנורמנדי, ביניהן כיבוש נמל שרבורג, סנט-לו ומורטן.
ג'ו קונטי - לוטננט-ראשון בארמייה הראשונה של צבא ארצות הברית, יד ימינו של קפטן מקיי, גילה אומץ לב ונחישות בקרבות נורמנדי.
פרנק קרפט - סרג'נט בדיוויזיה המוטסת ה-82 של צבא ארצות הברית.
צנח במסגרת הדיוויזיה בעיירה CAESWAY, שם גילה אומץ בחצותו גשר תחת אש לבדו והשמדת שלשה עמדות מקלע.
סטף-סרג'נט וילסון - סמל ראשון מהדיוויזיה ה-82 של צבא ארצות הברית.
פיקד על חוליה של 4 (כולל את עצמו) צנחנים במסגרת הצניחה בעיירה CAESWAY עד שפגש בחוליה נוספת של 4 צנחנים וצירף אותם תחת פיקודו.
בהתקפת הנגד של הוורמאכט הורה לצנחנים לסגת בעוד הוא עצמו נשאר לעכב את האויב, נפל מפגיעה של טנק, זכה בעיטור השירות- המצוין במותו.
סמל פרנק-קרפט תפס פיקוד במקומו.
מייג'ור בלקמור - פיקד בכל משך הקרב על קאן ונכנס אליה עם הכוחות החלוצים.
קפטן-וואלאס - פיקד על כוחות השריון בקרב על קאן וכיד-ימינו של מייג'ור בלקמור.
מַיוֹר יוזף גינטר שולץ - מפקד טנק טיגר בדרגת רב-סרן בעל ניסיון רב בלחימת-שריון שהועבר מהחזית המזרחית לחזית נורמנדי, שם השתתף בהתקפת הנגד במורטן נגד הארמייה השלישית, גדוד שריון אמריקאי בליווי גדוד חי"ר בפיקוד קפטן מקיי ניהלו מצוד כדי להשמידו ובסופו של דבר הצליחו.
לאחר מכן הגדוד טיהר את העיר ארנהם מכוחות הקומנדו-הבריטי למרות הלחימה העיקשת של הבריטים.
אחיו הקטן של וולפגנג-ברגר, שטורמן ברגר (רב-טוראי) נהרג בלחימה נגד הכוחות הבריטים שניסו לחצות את הריין.
מקסימיליאן ווס - היה קצין שריון בגדוד הפאנצרים ה-101 של דיוויזיית אס-אס לייברשטנדה.
הוא הצטיין ביותר בהשמדת טנקי סובייטים, הטנק שלו היה טייגר מספר- 205 וזכה בכינוי אייס-טייגר על השמדת יותר ממאה טנקים, הוא משתתף במשחק בהתקפה על וילר-בוקאז'.
Comodo ("קומודו") היא חברת אבטחת מידע אמריקאית העוסקת בעיקר באבטחת אתרי אינטרנט, מוסדות ממשל ובנקים ברחבי העולם, ובפיתוח טכנולוגיות אבטחה לשוק התעשייתי.
Comodo מוכרת בעיקר בזכות הפיתוחים המתקדמים שלה בתחום הצפנת המידע SSL.
בנוסף משווקת החברה גם מגוון רחב של מוצרים המיועדים לשוק הפרטי כגון: תוכנות אנטי וירוס, פיירוול, רוגלות, תוכנות שיחזור מידע, תוכנות מעקב, ותוכנות להצפנת מידע באמצעות דואר אלקטרוני.
בנוסף על המוצרים בתשלום מציעה Comodo גם מוצרי אבטחה בחינם המיועדים לשימוש ביתי.
החברה פועלת גם באירופה ואסיה: לקומודו למעלה מ-30 מיליון התקנות של מוצרי האבטחה שלה ברחבי העולם.
בנוסף על כך החברה היא חברה מאושרת CA מטעם הארגון הבינלאומי הקובע את הסטנדרטים של אבטחת אתרים ומידע באינטרנט.
בנוסף לכך קומודו נחשבת לחברה השנייה בגודלה בעולם במתן אישורים ותעודות דיגיטליות לאתרי אינטרנט ואבטחת מידע בהם.
Complete & Unbelievable: The Otis Redding Dictionary of Soul (בתרגום חופשי מאנגלית: שלם ולא יאומן: המילון למוזיקת נשמה של אוטיס רדינג) הוא אלבומו החמישי במספר של זמר מוזיקת הנשמה האמריקאי אוטיס רדינג וכמו כן אלבום הסטודיו האחרון שהשלים לפני מותו.
מבקר המוזיקה ג'ון לנדאו תיאר את האלבום כ"אלבום הטוב ביותר שיצא מממפיס ונכון להיום הדוגמה הטובה ביותר למוזיקת נשמה מודרנית".
בשנת 2003 האלבום דורג על ידי המגזין רולינג סטון במקום ה-251 ברשימת 500 האלבומים הגדולים בכל הזמנים.
סגנון האלבום נע בין מוזיקת הנשמה הדרומית, המשלבת בלוז עם שירת גוספל ושמה דגש על הקצב ועד מוזיקת הנשמה מממפיס, טנסי (Memphis Soul), שאוטיס רדינג הוא אחד מחלוציה, אשר מהווה את השורשים למוזיקת הפאנק הקצבית.
באלבום גם מספר בלדות נשמה בעלות מקצב איטי כדוגמת Tennessee Waltz ו־My Lover's Prayer.
"Fa-Fa-Fa-Fa-Fa (Sad Song)" (סטיב קרופר, אוטיס רדינג)
"I'm Sick Y'all" (קרופר, דייוויד פורטר, רדינג)
"Tennessee Waltz" (פי ווי קינג, רד סטיוארט)
"Sweet Lorene" (אייזיק הייז, אלברטיס בל, רדינג)
"Try a Little Tenderness" (ג'ימי קמפבל, רג'ינלד קונלי, הארי מ.
"Day Tripper" (ג'ון לנון, פול מקרטני)
כל השירים נכתבו על ידי אוטיס רדינג אלא אם כן צוין אחרת.
אוטיס רדינג – שירה וקולות
ג'ו ארנולד – סקסופון טנור
דונלד "דאק" דאן – גיטרה בס
אל ג'קסון ג'וניור – תופים
ג'ונס – גיטרה בס, קלידים, ויברפון
אנדרו לאב – סקסופון טנור
פלויד ניומן – סקסופון בריטון
Compact Memory היא ספרייה דיגיטלית זמינה לכול, ובה 356 כתבי עת יהודיים בשפה הגרמנית מהתקופה שבין 1806 ל-1938.
העיתונים – הכוללים בסך הכול יותר מ-700,000 עמודים (137 גיגהבייט) – עברו דיגיטציה בין השנים 2000–2006, בפרויקט שמומן על ידי הקרן הגרמנית למדע (DFG).
השותפים לפרויקט היו RWTH Aachen (אוניברסיטת RWTH באאכן), האוסף המיוחד ליהדות בספרייה האוניברסיטאית ע"ש יוהאן כריסטיאן זנקנברג של אוניברסיטת גתה בפרנקפורט וספריית Germania Judaica בקלן.
את החיפוש באתר ניתן לבצע על פי שם כתב העת ושנת הפרסום, או על פי מילות מפתח או שם מחבר; המאגר מכיר יותר מ-81,000 קטעים, שנכתבו על ידי יותר מ-10,000 מחברים.
בשנת 2004 הוכר Compact Memory על ידי אונסק"ו כאתר מורשת עולמי דיגיטלי.
Como Ama una Mujer (בעברית: איך אישה אוהבת) הוא אלבום האולפן החמישי של הזמרת האמריקאית ג'ניפר לופז שיצא לאור לקראת סוף מרץ 2007. במשך שלוש שנים דובר על פרויקט הדיסק הראשון בספרדית של לופז, והדיסק הוקלט במשך שנתיים.
האלבום כולל את השיר "Qué Hiciste", שהפך ללהיט במרבית מדינות אירופה הלטיניות ולמצעד הבילבורד הלטיני הגיע לפסגת המצעד ואת השיר "Me Haces Falta" שזכה להצלחה נמוכה.
האלבום הופק במימון עצמי של לופז, אך חבר התקליטים סוני BMG החליטה, לאחר שהפרויקט הושלם, לקחת אותו תחת חסותה ולהשתתף בשיווקו.
השיר "Qué Hiciste" (בעברית: מה עשית?) נכתב והופק בידי בעלה דאז מארק אנטוני.
השיר קיבל ביקורת חיובית, ולהצלחה רבה במצעדים הלטינים באמריקה, כמו כן השיר זכה להצלחה באירופה המערבית בה נקבע מיקומו בראשי רבים מהמצעדים.
לשיר בוים וידאו-קליפ על ידי מייקל האוסמן.
השיר "Me Haces Falta" (בעברית: אני צריכה אותך) יצא כסינגל השני והאחרון מן האלבום ב-23 במרץ 2007 על ידי סוני BMG מיוזיק אנטרטיינמנט.
השיר נכתב על ידי אסטפנו (Estéfano) ואת המוזיקה חיבר מארק אנתוני.
מקוםתאריםמכירותהונגריה (MAHASZ)זהב3,000יוון (IFPI Greece)זהב7,500ספרד (PROMUSICAE)פלטינה80,000פורטוגל (AFP)זהב10,000רוסיה (NFPF)פלטינה 2×40,000שווייץ (IFPI Switzerland)פלטינה30,000סיכוםבכל העולם1,300,000
compiz (בתעתיק לעברית קומפיז) הוא מנהל חלונות הפועל על מערכת החלונות X ומאפשר מגוון שיפורים ואפקטים גרפיים בתחום ניהול מערכת החלונות, וכן בתחומים שימושיים נוספים כגון קיצורי דרך.
קומפיז היה מנהל החלונות הפופולרי הראשון בסביבת X11 שהשתמש ביכולות התלת-ממדיות של כרטיס המסך.
התוכנה כיום היא תוצר של מיזם פיתוח Compiz, וכן מיזם של Beryl.
שני מיזמים אלו תוכנתו ופותחו עד שנת 2007 בנפרד, אז אוחדו שניהם לתוכנה אחת הכוללת את תכונות שניהם.
בהמשך דעך השימוש בו מכיוון ששני שולחנות העבודה העיקריים בלינוקס, גנום וKDE הוסיפו תמיכה באפקטים תלת-ממדיים במנהלי החלונות הרגילים שלהם.
אולם באוקטובר 2010 החל מייסד הפרויקט, סם ספילסבורי, לעבוד עבור חברת קנוניקל וקומפיז הפך להיות מנהל החלונות של יוניטי, ממשק המשתמש שנכנס לאובונטו החל מגרסה 11.04.
לתוכנה תכונות בסיסיות כשעליהן ניתן להוסיף תוספים שונים.
התכונות הן בין היתר בתחומים:
אפקטים שונים (כגון שולחן עבודה בצורת קובייה או גליל)
עזרים שונים (כגון צילום מסך, וציור חופשי על פני המסך)
Common Desktop Environment (קיצור מקובל CDE) היא סביבת שולחן עבודה ל-Unix ול-OpenVMS, המבוססת על ערכת הכלים Motif.
בשנת 1993 הודיעו החברות HP IBM USL ו-sunsoft על פיתוח משותף של התוכנה.
הסביבה הראשונית התבססה על ממשק משתמש גרפי של חברת HP.
בשנת 1994 קיבלה את השליטה על החברה new OSF, שהייתה מיזוג של קרן התוכנה הפתוחה ושל יוניקס אינטרנשיונל.
בספטמבר 1995 התאחדו Motif ו-CDE למיזם משותף אשר שמו היה CDE/Motif.
עד שנת 2000 הייתה CDE שולחן העבודה הנפוץ ביותר של יוניקס, אך עם התפתחותם של שולחנות עבודה טובים יותר כ-GNOME ו-KDE השתנתה המגמה.
CompuColor II, המכונה גם "מכונת הרנסאנס"' היה אחד מהמחשבים הביתיים הראשונים, אשר הושק לראשונה בשנת 1977 על ידי חברת Intelligent Systems.
המחשב היה בפועל גרסה מוזלת של מחשב האב CompuColor, אשר נודע בתור המחשב הביתי הראשון שהציג גרפיקה צבעונית.
המחשב הכיל את כל הרכיבים למעט המקלדת בקופסה אחת.
המחשב הוכנס לתוך מארז סטנדרטי של טלוויזיה 13" מבית GE, ללא טיונר.
המחשב הכיל כונן פנימי לתקליטוני "5.25 בני 53KB כל אחד.
הכונן הושתל במקום טיונר התחנות שהיה בדגם הטלוויזיה המקורי.
חברת Intelligent Systems כמעט ולא כתבה כותרי-תוכנה.
רוב התוכנות למחשב זה נכתבו על ידי חובבים או על ידי חברות צד-שלישי.
Common Language Runtime (או CLR) הוא רכיב המכונה הווירטואלית של מיקרוסופט והוא אחראי על ניהול ההפעלה של תוכניות הרצות במסגרת ה-NET.
בתהליך הנקרא Just in time compilation, הקוד המהודר, נהפך להוראות בשפת מכונה בזמן ריצה אשר, בסופו של דבר יבוצעו על ידי המעבד.
ה-CLR מספק שירותים נוספים כגון ניהול זיכרון, טיפול בחריגות ויציבות על ידי טיפוסים מוגדרים היטב (Type Safety).
במידה ויש עדיפות לבצע מספר פעולות מחוץ ל-CLR מנצלים תוכנת NGen.
כל תוכנית שנכתבה עבור NET., ללא שייכות לשפה בה נכתבה התוכנה מורצת על ידי ה-CLR.
ה-CLR מאפשר ניהול תהליכונים ואיסוף זבל.
ה-CLR משותף לכל גרסאות ה-NET.
ה-CLR הוא המימוש של מיקרוסופט של תקן ה-Common Language Infrastructure (או CLI), אשר פותח במקור על ידי מיקרוסופט עצמה.
Communiqué הוא אלבומה השני של להקת הרוק הבריטית דייר סטרייטס שיצא לאור ביוני 1979.
האלבום הוקלט בין ה-28 בנובמבר ל-12 בדצמבר 1978 באולפני "Compass Point Studios" שבעיר הבירה של איי בהאמה נסאו.
הפקת האלבום נעשתה על ידי המפיקים הוותיקים ג'רי וקסלר ובארי בקט.
עטיפת האלבום נוצרה על ידי חברת הפרסום "Grant Advertising UK".
ב-1979 זכתה העטיפה בפרס "עטיפת השנה" שהעניק מגזין NME.
האלבום הגיע למקום ה-11 במצעד בילבורד 200. האלבום היה הראשון של הלהקה שהגיע למקום הראשון במצעד האלבומים הגרמני בשבוע הראשון ליציאתו.
האלבום נמכר ברחבי העולם בכ-7 מיליון עותקים.
הסינגל "Lady Writer" הגיע למקום ה-45 במצעד בילבורד הוט 100 האמריקאי.
בניגוד לקודמו שזכה לשבחים רבים, אלבום זה התקבל בקרירות יחסית בקרב מבקרי המוזיקה.
מבקר המוזיקה ויליאם רולמן (William Ruhlmann) מאתר AllMusic כתב על האלבום כי "נשמע כמו חיקוי של אלבומה הקודם והמוצלח של הלהקה, אך עם חומרים פחות משכנעים".
כל השירים נכתבו על ידי מארק נופלר
מארק נופלר - שירה, גיטרות קצב
דייוויד נופלר - שירה וגיטרות קצב
ג'ון אילזלי - גיטרה בס ושירה
ג'רי וקסלר - הפקה מוזיקלית
בארי בקט - קלידים, הפקה מוזיקלית
Dre") הוא אלבומו השלישי של אומן ההיפ הופ האמריקאי ד"ר דרה.
האלבום יצא לאור ב-7 באוגוסט 2015 ב-Apple Music וב-iTunes Store, יחד עם המהדורה הפיזית ב-21 באוגוסט 2015. האלבום הופק במהלך 2015 על ידי די ג'יי פרמייר, ד"ר דרה, Dem Jointz ,DJ Dahi ו-Cardiak.
באלבום התארחו האומנים: קנדריק לאמאר, סנופ דוג, אמינם, דה גיים, אייס קיוב, אקזיביט ו-Cold 187um.
האלבום הגיע למקום השני במצעד בילבורד 200, כשנמכרו 295,000 עותקים בשבוע הראשון לצאת האלבום.
לאחר 11 שנים של עבודה על האלבום "Detox", דרה החליט לבטלו בטענה שהאלבום לא עומד בסטנדרטים שלו.
ב-1 באוגוסט 2015 דרה הודיע בתוכנית "The Pharmacy" בתחנת הרדיו שלו, Beats 1, על הוצאת אלבומו האחרון "Compton".
דרה קיבל השראה ביצירת האלבום מהסרט הביוגרפי על הלהקה N.W.A שנקרא Straight Outta Compton.
"Como la Flor" (בעברית: "כמו הפרח") הוא שיר שהוקלט על ידי הזמרת-יוצרת האמריקאית סלינה.
הוא נכתב על ידי א.ב.
קינטנייה ופיט אסטודילו, ופורסם כסינגל השני מתוך אלבום האולפן השלישי שלה (1992).
השיר נכתב על ידי קינטנייה, ונוצר בהשראת משפחה שמוכרת פרחי פלסטיק מוארים בהופעה בסקרמנטו, קליפורניה, בשנת 1982. עשור לאחר מכן, קינטנייה חשב על מנגינה תואמת כששהה בבית מלון; הוא יצר קשר עם אסטודילו.
הלחן של השיר הושלם תוך 20 דקות אחדות, בעוד לאסטודילו לקח שעה נוספת לחבר את המילים.
"Como la Flor" הוא שיר לפיד מסוגת הטחאנו-קומביה המשלב מקצבי קומביה טרופיים עם נגיעות של מוזיקת רגאיי ופופ.
המילים שלו מתארות את רגשותיה של גיבורה שפונה למאהבה לשעבר, שנטש אותה בשביל בת זוג אחרת.
המספרת אינה בטוחה ביכולתה לאהוב שוב, ובו בזמן, מאחלת לבן זוגה לשעבר ולאהובתו החדשה את הטוב ביותר.
"Como la Flor" זכה לשבחים נרחבים ממבקרי מוזיקה, ששיבחו את הביצוע העוצמתי של סלינה למילים הנוקבות של השיר על שברון לב ואובדן.
בטקס פרסי לו נואסטרו בשנת 1993, השיר זכה בקטגוריית "שיר השנה – מקסיקני אזורי".
הוא הועמד בקטגוריית "סינגל השנה" בטקס פרסי מוזיקת הטחאנו ב-1993, אך נופה בשלב המוקדם; מהלך שגינה מבקר המוזיקה רנה קבררה.
השיר הגיע למקום השישי במצעד השירים הלטיניים והפך לאחד השירים המושמעים ביותר בתחנות הרדיו של מוזיקה לטינית בטקסס.
לאחר מסיבת עיתונאים שנערכה במונטריי, מקסיקו, השיר עלה למקום השלישי במצעד שירי הגרופרה של מקסיקו, וסימן את פריצת הדרך המסחרית הגדולה הראשונה שלה במדינה.
לאחר הכללתו ברשימת השירים שיבוצעו בהופעות החיות של סלינה, "Como la Flor" צבר פופולריות במהירות והפך למרכיב עיקרי ברפרטואר שלה, ולעיתים קרובות שימש כמופע הפתיחה או הסיום.
במהלך הופעותיה, סלינה הייתה מרבה לבצע אותו בקצב בינוני ונוגה תוך ביצוע תנועת ידיים בהשראת פלמנקו.
כשעברה לחלק האופטימי בשיר, היא הייתה קוראת "como me duele" ("איך זה כואב לי") תוך שהיא מכה על החזה שלה, במטרה להעניק לשיר אפקט עוצמתי.
הנוכחות הבימתית של סלינה, הכוריאוגרפיה וההגשה הניואנסית של נושאי השיר של שברון לב וחוסן זכו לשבחים על ידי מבקרי מוזיקה וחוקרים כאחד, ששיבחו את יכולתה ללכוד את תמצית האבל הלטיני בהופעותיה.
"Como la Flor" היה שיר הסיום של ההופעה החיה האחרונה של סלינה בבריאן, טקסס ב-19 במרץ 1995; היא נורתה למוות בדם קר על ידי יולנדה סלדיבר ב-31 במרץ.
השיר נחשב מאז לחתימתה ו"סימן המסחר" של סלינה, ומשמש גם כינויה שלאחר המוות וגם כשירת הברבור שלה.
הפופולריות שלו מיקמה אותו בין היצירות המפורסמות ביותר שלה והגדיר את מעמדה בקאנון המוזיקלי של טקסס.
"Como la Flor" הפך לאחד השירים הפופולריים ביותר שהוקלטו על ידי אמן ממוצא מקסיקני בארצות הברית.
בשנת 2018, ברולינג סטון כינו את "Como la Flor" כאחד משירי הפופ הלטיני הטובים ביותר בכל הזמנים.
מספר אמנים הקליטו גרסאות כיסוי לשיר; אלה כוללים את ג'קי קרוז, אנג'לה אגוילאר ונאטי נטשה.
הביצועים של סלינה בהקלטה הומחזו על ידי ג'ניפר לופז בסרט הביופי של האחים וורנר משנת 1997 ובשנת 2020 על ידי כריסטיאן סראטוס בסדרה, "סלינה".
ג'ו ניק פאטוסקי מניו יורק טיימס קרא לביוגרפיה שלו אודות סלינה על שם השיר.
ביקורות עכשוויות היו חיוביות כלפי השיר; המסאי אילן סטאונס אמר כי הופעת הפופ הלטיני בארצות הברית בשנות ה-90 מיוחסת לפופולריות של "Como la Flor".
המלומדת דברה פארדז שיבחה את סלינה על מיזוג חדשני של ז'אנרים לא נחקרים של מוזיקה אפרו-אמריקאית לז'אנר הטחאנו, שלדעתה הוביל להצלחת השיר.
איגוד תעשיית ההקלטות האמריקאי (RIAA) העניק ל-"Colo la Flor" את תואר הפלטינה הלטינית המתושעת.
הוא מחזיק בשיא גינס במספר העלאות סרטונים של אנשים המסנכרנים שפתיים לשיר בודד בשעה אחת.
בשיר חוזרת הזמרת סלינה שלוש פעמים על המשפט: כל המשפט העוקצני הזה בא משום שלטענת השיר יש לגבר אהבה חדשה עם אישה אחרת במקום סלינה שכן הזמרת מתארת: .
באמצע השיר שוב מסרבת סלינה לסלוח לשכוח לאותו גבר כאשר היא שרה: בסך הכל חוזרת סלינה שלוש פעמים על המשפט: .
המילים המסיימות את השיר בעניין הפרח הם: בשיר יש משל למצב שבו גבר עוזב את בת זוגו לטובת בת זוג אחרת כפרח עם המון אהבה אשר נרקב, נבל ומת.
השיר נכנס למקום השישי במצעד השירים הלטיניים של בילבורד.
Common Lisp (בראשי תיבות: CL) היא ניב של שפת התכנות Lisp, שפורסמה לראשונה ב־1984 ועברה תקינה על ידי ANSI בשנת 1994 ופורסמה שוב כ־ANSI Common Lisp.
Common Lisp פותחה להיות ניב מתוקנן וטוב יותר של MacLisp.
בתחילת שנות ה־80 כבר היו מספר קבוצות שעבדו על יורשים מגוונים ל־MacLisp כגון Lisp Machine Lisp, Spice Lisp, NIL ו־S-1 Lisp.
מטרתה המרכזית של Common Lisp הייתה לאחד, לתקנן ולהרחיב את התכונות של כל אחד מהניבים האלה בשפה אחת.
Common Lisp כשלעצמה אינה יישום של Lisp אלא אפיון בלבד.
קיימים מגוון יישומים ל־Common Lisp, ביניהם יישומים קנייניים, חינמיים ובקוד פתוח.
Common Lisp היא שפה רב־תכליתית שמשלבת מספר פרדיגמות כגון תכנות פרוצדורלי, פונקציונלי, ומונחה־עצמים.
מהיותה שפה דינמית, היא מאפשרת פיתוח איטרטיבי והדרגתי נוח יותר שנעשה תוך כדי זמן הריצה של התוכנה מבלי להפריע לה.
השפה מאפשרת ביאור טיפוסים והמרתם עבור שלבי אופטימיזציה מתקדמים בזמן הפיתוח כדי לאפשר למהדר לחולל קוד יעיל יותר בביצועים.
בנוסף ניתן להצהיר בעבור כל פונקציה או מרכיב בקוד בנפרד באיזה רמה של תאימות טיפוסית רוצים להשתמש כדי למנוע אי־התאמה בין טיפוסים שונים.
אפיון השפה כולל את CLOS (שם מלא: Common Lisp Object System) מערכת מובנת לתמיכה בתכנות מונחה־עצמים שתומכת במולטי־מתודות, למעשה הן פונקציות שזיהוי התאימות בינן לבין טיפוסיות הפרמטרים נעשה באופן דינמי בזמן ריצה.
תכונה שמאפשרת למתודות לא להשתייך לאף טיפוס מלכתחילה ולהישאר סטטיות בהתאם לפרדיגמת הפונקציונליות של השפה Lisp.
Common Lisp היא שפת שניתנת להרחבה בעזרת קוד מאקרו סטנדרטי של Lisp המצוי בכל ניביה, או בעזרת reader macro שמנתח ומפרשן קלט של מחרוזת תווים לקוד ריצה, תכונה המאפשרת למשתמש ליצור תחביר מותאם אישית עם חוקיות חדשה לשפה בכל עת.
Common Lisp תומכת בתאימות לאחור עד רמה מסוימת עבור MacLisp ו־Lisp המקורית של ג'ון מקארתי, וזה מאפשר לשפה לתמוך בקוד Lisp מיושן מאמצע המאה ה־20.
ביטויים סימבולים הם ביטויים אשר נמצאים בתוך סוגריים, מכילים בד"כ הוראה בראש הרשימה, ואז את האופרנדים (האיברים המשתתפים).
הביטוי עובר הערכה לאחר השלמת הרשימה.
ביטויים סימבולים יכולים להופיע באופן מקונן, כלומר, בתוך ביטויים סימבולים אחרים.
לדוגמה,(print (+ 5 2 3))קוד זה יעריך את הביטוי האריתמטי (3 2 5 +) וידפיס את התוצאה באמצעות הפעולה המובנית print.
הפעולה print היא פעולה אונארית (כלומר, מקבלת פרמטר יחיד) אשר תדפיס את הביטוי שניתן לה בשורה חדשה.
על מנת לכתוב טקסט ללא מעבר לשורה חדשה, ניתן להשתמש בפעולה write באותו האופן.
ארבע פעולות החשבון המרכזיות ב־Common Lisp, ובניבי Lisp בכלל, הם חיבור +, חיסור -, כפל *, וחילוק /.
אמנם פעולות חשבון בסיסיות אלה קיימות בכלל שפות התכנות, במשפחת Lisp צורת הכתיבה שלהם היא תחילית (דומה לכתיב פולני במתמטיקה) עם מספר אופרנדים מרובה (מספר האיברים המשתתפים בפעולה) בניגוד לכתיב המסורתי במתמטיקה לפיו סימני פעולה מסומנים תמיד באופן בינארי בין שני אופרנדים בלבד המשתתפים בפעולה.
הכתיב התחילי משותף גם לפונקציות כשהאיברים בביטוי הם הפרמטרים בהתאמה.
בפעולות מובנות רבות אין מגבלה למספר האופרנדים.
הפעולות חיבור, חיסור, כפל, וחילוק אינן פעולות בינאריות ב־Lisp.
פעולות השוואה ב־Lisp, כמו במתמטיקה בדידה, ובמדעי המחשב בכלל, משוות בין שני ביטויים או יותר ומחזירות ערך בוליאני (אמת או שקר).
אמת אם הביטוי מתקיים, ושקר אם הביטוי אינו מתקיים.
באופן מקביל, בשפות תכנות רבות משתמשים בפעולת השוואה בינארית (בדרך כלל מסומנת כ־==) על מנת לבדוק האם שני ביטויים שווים זה לזה.
מפני שהתחביר בניבי Lisp משתמש בכתיב תחילי, אז פעולת ההשוואה (כמו עם שאר הפעולות) ממוקמת תמיד בתחילת הביטוי ויודעת להתמודד מול מספר אופרנדים מרובה (האיברים המשתתפים בהשוואה יכולים גם הם להיות ביטויי השוואה מקוננים).
על מנת לבצע השוואה ב־Common Lisp ניתן להשתמש (בין היתר) בפעולה = בעלת arity אינסופי, וכן בפעולה הבינארית eq.
הפעולות max ו־min קולטות מספר בלתי מוגבל של ערכים, ופולטות את הערך הכי גדול או הכי קטן בהתאמה.
בקרת זרימה לפי תנאי נכתבת ב־Common Lisp בעזרת ההוראה if.
ניבי Lisp אחרים לעיתים תבוצע התניה באמצעות הוראת ה־cond (קיצור ל "condition").
אחד ממבני הנתונים הנפוצים והשימושיים ביותר הוא רשימה מקושרת - אוסף של ערכים.
ב־Common Lisp, ובניבי Lisp נוספים, ניתן ליצור רשימה מקושרת בשתי דרכים עיקריות, באמצעות cons ובאמצעות list.
בשיטה זו, מגדירים את הרשימה המקושרת באופן רקורסיבי.
cons קולט שני אופרנדים: הערך שבחוליה, והפניה לאיבר הבא.
הרשימה נגמרת כאשר ההפניה לאיבר הבא היא NIL - כלום (השקול לערך הבוליאני false בשפות תכנות מסוימות).
דוגמה להגדרה של רשימה מקושרת בעלת איבר אחד,(cons 5 nil)רשימה בעלת שני איברים,(cons 1 2)או,(cons 1 (cons 2 nil))שתי הרשימות תכילנה (2 1) .
הדרך הקלה יותר ליצור רשימות מקושרות ב־Common Lisp ובניבי Lisp אחרים היא להשתמש בהוראת ה־list.
ניתן ליצור משתנים ב־Common Lisp ב־3 דרכים,
באמצעות המאקרו set : דרך זו נחשבת למיושנת והייתה בשימוש נפוץ בגרסאות ישנות יותר של Lisp.
בדוגמה זו נוצר משתנה בשם *foo* שערכו 42. נעשה שימוש בהוראה quote על מנת ששם המשתנה, במקרה זה *foo*, יחשב ל־symbol ולא יוערך.
ניתן לכתוב גרש (') לפני הביטוי על מנת לקבל את אותה התוצאה (ניתן לבצע זאת ב־Common Lisp גם ללא קשר להגדרת משתנים).
שם המשתנה מתחיל ונגמר בכוכבית כחלק ממוסכמת כתיבה בשפה, ואין חובה לבצע זאת.
באמצעות המאקרו setq (קיצור ל־"set quote") לדוגמה: (setq *foo* 42).
גם בדוגמה זו, נוצר משתנה בשם *foo* שערכו 42.
באמצעות המאקרו setf : שיטה זו נחשבת לחדשנית יותר, משום שבנוסף ליכולותיהן של השיטות הקודמות.
באמצעות setf ניתן לגשת ולשנות איברים ברשימה, לעומת set ו setq.
להלן השוואה בין הקוד הנדרש ליצירת רשימה זהה בשיטות השונות,(set (quote foo) (list 1 2 3)) ;foo => (1 2 3)
ב־Common Lisp הגדרת פונקציות נעשית באמצעות המילה השמורה defun (קיצור ל־"define function")
(body-expression))דוגמה לפונקציית ריבוע (פרבולה) פשוטה.
הפונקציה קולטת ערך ופולטת את הערך הריבועי שלו,(defun f x
(* x x))דוגמה לפונקציה רקורסיבית אשר סוכמת את המספרים הטבעיים מ־0 עד למספר הטבעי הנתון.
כלומר, עבור הפרמטר נֵעשָה החישוב .
או בכתיב סכימה מסורתי, .(defun summation(n)
(+ (summation (- n 1)) n)))על אותו עיקרון, יישום לאלגוריתם נאיבי לפעולת העצרת שקולט מספרים טבעיים בלבד,(defun recursive-factorial(n)
(* (recursive-factorial (- n 1)) n)))וכן פונקציה רקורסיבית אשר מצטמצמת (היות שגם היא ביטוי) למספר הגדול ביותר ברשימה הנקלטת אליה,(defun recursive-maximum (item lst)
Company (בעברית: חֶברָה) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבומו הרביעי, Purpose.
השיר יצא לאור ב-8 במרץ 2016, כסינגל הרביעי והאחרון מתוך האלבום.
נתוני מכירותיו של השיר בעולם מסתכמות בכ-2 מיליון עותקים שנמכרו, כאשר מיליון עותקים נמכרו בארצות הברית בלבד.
במצעדים זכה השיר להצלחה מתונה, כאשר כבש את צמרת המצעד שבדרום קוריאה, אך במצעד הבילבורד הוט 100 הצליח להגיע בשיאו למקום ה-53 בלבד, ולא הצליח לשחזר את הצלחת הסינגלים הקודמים מן האלבום.
את השיר כתבו ג'סטין ביבר, ג'ייסון בויד, ג'יימס אברהרט, אנדריאס שלר, תומאס טרואלסן, ג'יימס וונג, לירוי קלמפיט, והוא הופק על ידי אקסידנט, ביג טייסט, גלדיוס ובויד.
לפני שסגר ביבר את האלבום, הוחלט כי השיר יצא כסינגל הרביעי בפער של כשנה מצאתם של שלושת הסינגלים הראשונים מן האלבום.
הווידאו קליפ הנלווה שצולם לשיר, איגד בתוכו קטעים מתוך הופעותיו של ביבר סביב כל רחבי העולם, ובנוסף קטעים מתוך מקומות שונים שבהם שהה במהלך הקריירה שלו.
בתחילת הקליפ ניתן לראות את ביבר כאשר פסל עומד לצידו, ואותו מרים את הראש כלפי מעלה.
מונה הצפיות של הקליפ נכון לאוגוסט 2021, עומד על 614 מיליון צפיות, דבר אשר הופך אותו ל-15 הנצפה ביותר של ביבר.
רשימות סוף שנה וכל הזמנים
"Love Yourself" נכלל במספר רשימות סוף שנה של השירים הטובים ביותר של 2021.
ארגוןרשימהמיקוםמקורUDiscover Musicהשירים הטובים ביותר של ג'סטין ביבר: מיטב 26 הרצויות הטובים ביותר של הזמר, לפי דירוג25Insider18 השירים הפופולארים של ג'סטין ביבר4Tell Talesכל רצועות האלבום Purpose, מדורגים16Bustleכל רצועות האלבום Purpose, מדורגים14Highsnobiety25 השירים הטובים ביותר של ג'סטין ביבר מכל הזמנים24
במצעדים זכה השיר להצלחה מתונה, ובשיאו נכנס לעשיריות וחמישיות פותחות מרובות.
מקוםתאריםמכירותאוסטרליה (ARIA)פלטינה70,000איטליה (FIMI)זהב25,000ארצות הברית (RIAA)פלטינה1,000,000בריטניה (BPI)זהב400,000דנמרק (IFPI Denmark)זהב45,000מקסיקו (AMPROFON)פלטינה60,000ניו זילנד (RMNZ)פלטינה15,000שוודיה (GLF)זהב20,000סיכוםבכל העולםN/A2,000,000 מכירות + הזרמת מדיה בלבד
מדינהתאריךפורמטחברת תקליטיםמקורארצות הברית8 במרץ 2016רדיו שירי קצבדאף ג'אםרדיו להיטיםאיטליה22 ביולי 2016יוניברסל מיוזיק גרופ
Complete Best (בעברית: השלם הטוב ביותר) הוא אלבום אוסף של הזמרת הקנדית סלין דיון.
אלבום האוסף יצא לאור ב-27 בפברואר 2008 ביפן, על ידי חברת התקליטים סוני מיוזיק אנטרטיינמנט יפן.
עם יציאתו נכנס אל המקום ה-3 במצעד האלבומים היפני, שם הגיע למעמד זהב.
האלבום יצא לאור מספר ימים לפני סדרת הופעות של סלין דיון ביפן כחלק מסיבוב ההופעות "Taking Chances World Tour".
בין היתר, כולל אלבום האוסף את השיר "To Love You More" אשר היה לימים ללהיט הכי גדול של דיון במדינה.
השיר שהה 4 שבועות במקום הראשון במצעד השירים היפניים, ואף מכר למעלה ממיליון וחצי עותקים.
בנוסף, הוא גם כלל את השירים "The Power of the Dream" ו-"Be the Man" אשר זכו להצלחה ביפן.
בנוסף לכך, אלבום האוסף כולל את השיר "A World to Believe In".
שיר חדש אשר נכתב במיוחד לאלבום ובו מתארחת הזמרת היפנית האנגלייה יונה איטו.
השיר שוחרר כסינגל מתוך אלבום האוסף בינואר 2008, והגיע למקום ה-8 ביפן.
זו הייתה הפעם הראשונה מאז שנת 1999 שדיון הצליחה להיכנס למצעד היפני.
במקביל, השיר יצא גם כסינגל השלישי מתוך אלבומה Taking Chances, אשר יצא כמה חודשים קודם לכן.
גם הגרסה אשר נכללה באלבום האוסף הזה, הייתה ללא הזמרת יונה איטו וגרסה זו יצאה כסינגל מחוץ ליפן.
ב-22 ביולי 2009 יצאה גרסה נוספת של האלבום תחת הפורמט Blu-spec CD, גם גרסה זו שוחררה ביפן בלבד.
CompTek היא חברה רוסית, מפיצה של ציוד, תוכנה ופתרונות בתחום התקשורת.
משרדיה ממוקמים במוסקבה ונוסדה בשנת 1989 על ידי ארקדי וולוז' ומהווה חלק מחברת ההחזקות LANIT.
במשרדי CompTek הוקם מנוע החיפוש Yandex, כמו גם שירותי האירוח Narod.ru ו-Molotok.ru.
CompTek חברה בהתאחדות תיעוד תקשורת אלחוטית ושיחקה תפקיד מוביל בהופעת VoIP ברוסיה והייתה הראשונה להציע ללקוחות שירות זה.
מספר מחלקות CompTek עוסקות בייצור חומרה ותוכנה בתחום הטלפוניה שפועלות בתור חברות עצמאיות: CTI (תיאום מערכתי בתחום התקשורת), InfiNet (פתרונות wireless), פרויקט מחקר ליצירת אלגוריתמים לניתוח מורפולוגי של מילים רוסיות, מה שבעצם הביא בהמשך להקמת חברת יאנדקס, מנוע החיפוש המפורסם ביותר באינטרנט ברוסיה.
מאמצי CompTek נועדו כדי לקדם פיתוח של ציוד ורשתות עבור ספקי תקשורת רבים.
דרך ערוצי הפצה בשווקים של רוסיה ומדינות חבר העמים CompTek מקדמת טכנולוגיות כגון VoIP, WiFi, WiMAX, SS7 ועוד.
בסיס הפעילות של CompTek הוא בשתי שכבות המערכת שדרכה המפיץ שלה מציע מגוון רחב של שירותים כדי לתמוך בעסקים.
החברה גם מנהלת קורסים בנושאי הטכנולוגיות החדישות ביותר שמוגשות על ידי מורים מקצועיים, שמאושרים על ידי חברות כמו Cisco, Avaya, Alcatel-Lucent.
CompTek חבר בהתאחדות תיעוד התקשורת האלקטרונית.
בין האירועים מאורגנים על ידי CompTek הם כנס אודות טלפוניית IP ותקשורת IP, ועידת BESEDA, המוקדשת לטכנולוגיות אלחוטיות של העברת נתונים, כמו גם הכנס לשירותים אינטלקטואלים ברשתות הטלפון".
בכנסים אלה, מגיע אוסף של 500 אנשי מקצוע, הדן בשיפורים האחרונים בתחום תקשורת, טכנולוגיות, פיתוח מודלים עסקיים חדשים ועוד.
החברה משווקת ברוסיה ומדינות ברית המועצות לשעבר מוצרים מבית:
הוא שיר שהקליט הראפר האמריקאי קנדריק לאמאר בשיתוף הראפרית האמריקאית רפסודי, ומופיע באלבום האולפן השלישי שלו, To Pimp a Butterfly.
השיר יצא לאור ב-15 במרץ 2015, ביחד עם האלבום עצמו.
עם יציאתו נכנס השיר אל המקום הראשון במצעד שירי ה-R&B/היפ הופ מתחת להוט 100 של בילבורד.
השיר, בדומה ל-"Loyalty" ו-"Humble", נכתב על ידי קנדריק לאמאר עצמו, ביחד עם כותבים נוספים, והופק על ידי סאונווייב, ת'אנדרקאט, מרטין והאנטידוט.
כמו כן, עלה השיר לרשת הזרמת המדיה ספוטיפיי, בסמוך לצאת האלבום, וצבר מעל ל-35 מיליון השמעות.
Common (בעברית: משותף או נפוץ) הוא סינגל שיווקי שהוקלט על ידי הזמרת-יוצרת האמריקאית מארן מוריס, ביחד עם זמרת הקאנטרי ברנדי קרלייל, מתוך אלבום האולפן השני שלה מוריס, Girl.
השיר יצא לאור ב-8 בפברואר 2019, על ידי חברת התקליטים קולומביה נאשוויל, כסינגל השיווקי הראשון מתוך האלבום.
השיר הגיע למקום ה-47 במצעד שירי הקאנטרי.
השיר נכתב על ידי מארן מוריס, גרג קורסטין ושרה אהרונס והופק על ידי גרג קורסטין.
בשיר יש שימוש בכינור שנעשה על ידי סונג לי וצ'רלי בשאראט, סינתיסייזר שנעשה על ידי גרג קורסטין, פסנתר שנעשה על ידי קורסטין, כלי הקשה שנעשה על ידי קורסטין וכדומה.
בטקס פרסי גראמי שהתקיים בשנת 2020, קיבל מועמדות בקטגוריית "ביצוע הקאנטרי הטוב ביותר של צמד/להקה".
מדינהתאריך יציאהפורמטחברת תקליטיםמקורעולם8 בפברואר 2019הזרמת מוזיקה • הורדה דיגיטליתקולומביה נאשוויל
"Complex" הוא שיר של המוזיקאי הבריטי גארי ניומן.
זהו הסינגל השני מתוך האלבום The Pleasure Principle משנת 1979, והוא הגיע למקום השישי במצעד הסינגלים בבריטניה.
במהלך השיר נשמעים תופים אקוסטיים, פסנתר אקוסטי, גיטרה בס חשמלית, כינור וויולה, מה שיוצר שילוב יוצא דופן במוזיקה הפופולרית.
מבחינה לירית, השיר מביע משהו שמופנה למבקרים, מעריצים, עוקבים או חברים, תלוי בנקודת המבט של האדם:
אל תתנו להם לגעת בי
בבקשה אל תתנו להם לשקר
אל תתנו להם לראות אותי
ניומן ביצע רק לעיתים רחוקות את "Complex" בהופעות במהלך שנות השמונים והתשעים, אם כי גרסאות מופיעות בהקלטות שהוצאו מחדש והורחבו ב-1980, כמו גם בקליפ מההופעה של ניומן בומבלי ארנה בשנת 1981.
Communication Arts הוא כתב עת בינלאומי לתקשורת חזותית.
הוא עוסק בנושאים שונים, וביניהם עיצוב גרפי, פרסומת, צילום, איור ומדיה אינטראקטיבית.
Communication Arts יוצא לאור בשישה גיליונות בשנה ומארח שש תחרויות יצירה בעיצוב גרפי, פרסום, צילום, איור, טיפוגרפיה ומדיה אינטראקטיבית.
המגזין יצא לאור לראשונה בשנת 1959 על ידי ריצ'רד קווין ורוברט בלאנצ'ארד.
הגיליון הראשון הופיע באוגוסט 1959 ככתב העת "Journal of Commercial Art".
בין שאר החידושים שהיו בגיליון זה, ניתן לציין, כי היה זה כתב העת הראשון בארצות הברית שנדפס בדפוס אופסט.
בתוך שישה חודשים, התפוצה בתשלום גדלה ל-10,000 עותקים.
אולם הפרסום בתשלום היה נמוך ו-CA לא היה הצלחה כלכלית.
לאחר שבלנצ'ארד עזב, כדי להיכנס לעסקים בעצמו, קווין וצוות קטן המשיכו לכתוב, לעצב ולהפיק את המגזין.
בסופו של דבר, התפוצה בתשלום עלתה ל-38,000 עותקים.
החל משנת 2021, התפוצה בתשלום של CA עמדה על 21,000, לעומת 59,429 בשנת 2009. את המגזין ממשיכים לערוך ולפרסם ז'אן, אשתו של קווין, ובנם, פטריק קווין.
כדי לייצר הכנסה נוספת ותוכן ערכי, יסד המגזין בשנת 1960 תחרות שנתית בה שופטים מקצועיים קובעים את המנצחים.
תוך כמה שנים התרחבה התחרות, והתחלקה לארבע קטגוריות: עיצוב גרפי, פרסום, צילום ואיור.
תחרות חמישית, אינטראקטיבית, נוספה בשנת 1995. בכל הקטגוריות השופטים הם אנשי מקצוע מתחום היצירה.
השופטים מחלקים פרסים המבוססים על יצירתיות ולא על החזר השקעה.
CA היה הראשון שהשיק, בשנת 1995 נוכחות באינטרנט (Communication Arts).
בנוסף להצגת עבודות יצירה בתקשורת חזותית, הוא כלל מדור לרישומי משרות.
מדור המשרות גדל והושק מחדש בשנת 2001 כאתר עצמאי, Creative Hotlist.
שני אתרים אלה מקבלים כשלושה מיליון צפיות בדף ו-250,000 מבקרים ייחודיים בחודש.
CompuServe (או CompuServe Information Service - CIS) הייתה חברה אמריקאית ששימשה כספק שירותי מידע מקוונים וספק אינטרנט מסחרי.
החברה הראשונה שהציעה חיבור מסחרי לאינטרנט ב-1989. בראשית שנות ה-90 של המאה ה-20 הייתה החברה אחד משלושת ספקי האינטרנט המסחריים הגדולים בעולם (לצד אמריקה און ליין (AOL) ו-Prodigy).
ב-1997 נמכרה החברה ל-AOL, שנרכשה בעצמה על ידי ורייזון תקשורת ב-2015. ב-2017 מוזגו CompuServe ו-Yahoo!
CompuServe סיפקה למשתמשיה פלטפורמות לדואר אלקטרוני, צ'אט, משחקי מחשב וחבילות תוכנה.
החברה אחראית בין היתר על פיתוח סטנדרט GIF לקידוד והעברת תמונה דיגיטלי.
החברה נוצרה ב-1969 בשם .Compu-Serv Network, Inc כיחידת המחשב של חברת הביטוח Golden United Life Insurance בקולומבוס, אוהיו.
חלק ממקימי החברה ועובדיה הראשונים היו בוגרי הנדסת אלקטרוניקה באוניברסיטת אריזונה.
בנוסף להיותה בית תוכנה של החברה לפיתוח מוצרים ייעודיים, פיתחו מייסדיה ערוץ הכנסה אשר אפשר ללקוחות לרכוש דרכה זמן עיבוד במחשב PDP-10. הגישה למשאבי העיבוד הייתה דרך קו טלפון.
מרכז החברה שימש כמרכזייה לחיבור צרכנים למשאבי מחשב.
בנוסף, יכלו הלקוחות לרכוש או לקבל חבילות תוכנה ייעודיות לביצוע מטלות שונות.
ב-1979 החלה החברה פונה לשוק המחשבים האישיים הביתיים ועסקים קטנים.
באמצע שנות השמונים הייתה CompuServe ספקית המידע המקוונת הגדולה ביותר לשוק הצרכנים הפרטיים וב-1987 באו למעלה מ-50% מלקוחותיה משוק זה.
בין השירותים שהציעה החברה היו:
1980 - משלוח גיליון מקוון של עיתון למנויים.
1981 - חיבור לשרת העברת קבצים.
1982 - חיבור ל"רשת התקשורת הציבורית" - חיבור של רשתות X.25 של ספקי שירות שונים כולל סליקה של כרטיסי אשראי.
1984 - משחק המחשב המקוון MegaWars III.
1985 - EaasySABRE - גישה למערכת חיפוש, הזמנה וכירטוס כרטיסי טיסה לסוכני נסיעות.
ב-1989 הציעה לראשונה החברה גישה לאינטרנט עבור גורמים פרטיים ומסחריים שלא היו קשורים ל-ARPANET או למוסדות אקדמאיים.
עיקר השירות היה אפשרות להחלפת דואר אלקטרוני עם משתמשי אינטרנט אחרים.
הצעד הבא של החברה היה הצעת לוחות BBS (פורומים) מנוטרים בנושאים שונים, כאשר המנטרים והמפעילים של הלוח (SysOp) היו עובדי החברה.